Eroakirkosta.fi käynnistyi päivälleen 11 vuotta sitten. Sen kautta lähes 440 000 ihmistä on eronnut kirkosta. Sivuston suosio yllätti perustajat.

– Emme tulleet palvelua perustettaessa ajatelleeksi, kuinka merkittävästi eroakirkosta.fi-palvelu tulee vaikuttamaan kirkon talouteen. Kirkko on joutunut pakolliselle kulukuurille ja kriisitietoisuus kirkon sisällä leviää kulovalkean tavoin, arvioi eroakirkosta.fi-palvelun toinen perustaja ja Vapaa-ajattelijain liiton puheenjohtaja Petri Karisma.

Karisma pitää Eroakirkosta.fi-sivustoa myös esimerkkinä internetin voimasta.

– Pienikin toimija voi saada paljon aikaan, kuin on toimiva idea ja osaavia tekijöitä. Internetissä onnistuminen ei välttämättä vaadi suuria rahoja. Internet on selvästi demokraattinen väline, joka mahdollistaa tehokkaan ja aidon kansalaisvaikuttamisen.

Eroakirkosta.fi:n taustalla on Vakaumusten tasa-arvo VATA ry.

Lue lisää Kotimaa Prosta